અમદાવાદ: ગત ઓકટોબર, ર૦૧પની અમદાવાદ મ્યુનિસિપલ કોર્પોરેશનની સામાન્ય ચૂંટણીમાં ભાજપને ફરીથી સત્તાનાં સૂત્રો સંભાળીને વિજયની હેટ્રિક નોંધાવી હતી. શહેરમાં છેલ્લા એક દશકાથી વધુ સમયથી ભાજપનું શાસન છે. પરંતુ વર્તમાન ટર્મની કામગીરી એક અથવા બીજા પ્રકારે વિવાદાસ્પદ બની છે. ખાસ કરીને તૂટેલા રસ્તાના સંદર્ભે તો શાસકોને માથે ચારે તરફથી માછલાં ધોવાઇ રહ્યાં છે. આ મામલે હવે મ્યુનિસિપલ ભાજપમાં પણ જૂથવાદ વકરતો જાય છે.